							

 LĪGUMS NR.2.5-2/2026/21
Par Vangažu sporta centra  sporta laukuma zālāja uzturēšanu


Parakstīšanas datums ir pēdējā pievienotā drošā 
elektroniskā paraksta  laika zīmoga datums

Ropažu novada pašvaldība, reģistrācijas Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk  –  Pasūtītājs), tās izpilddirektora Jāņa Belkovska personā, kurš rīkojas, pamatojoties uz Ropažu novada pašvaldības 2023. gada 26. jūlija saistošajiem noteikumiem Nr. 22/23 "Ropažu novada pašvaldības nolikums", no vienas puses, un 

SIA “Ainavists’’, reģ. Nr. 40003515017, juridiskā adrese: Dēļu iela 7, Rīga, LV-1004 (turpmāk – Izpildītājs), tās valdes locekļa Mārtiņa Šternberga personā, kas darbojas uz statūtu pamata, no otras puses,

(katrs atsevišķi un abi kopā turpmāk – Puse/s), 
pamatojoties uz Ropažu novada pašvaldības rīkotā iepirkuma “Sporta laukumu zālāja uzturēšana” (identifikācijas Nr. RNP 2026/17) (turpmāk – Iepirkums) 4.iepirkuma daļas  rezultātiem, noslēdz šādu līgumu (turpmāk - Līgums):

1. Līguma priekšmets
1.1. [bookmark: _Hlk132881153]Pasūtītājs uzdod, bet Izpildītājs apņemas sniegt sporta laukumu zālāja uzturēšanas pakalpojumus  (turpmāk - Pakalpojums) saskaņā ar Izpildītāja Iepirkumam iesniegto piedāvājumu, tajā ietverto tehnisko piedāvājumu un finanšu piedāvājumu (pielikumā Nr.1).
1.2. Paredzamais Pakalpojuma apjoms ir noteikts tehniskajā specifikācijā. Pasūtītājam nav pienākums pasūtīt visu tehniskajā specifikācijā noteikto darbu apjomu.
1.3. Darbu izpildes vieta: 
1.4. Līgums stājas spēkā ar tā abpusēju parakstīšanas brīdi un ir spēkā līdz Pušu uzņemto saistību izpildei.
1.5. Pakalpojuma sniegšanas termiņš ir 6 (seši) mēneši no Līguma abpusējas parakstīšanas dienas.
1.6. Izpildītājs Pakalpojumu sniegšanas uzsākšanu saskaņo ar Pasūtītāja kontaktpersonu. 

2. Līgumcena un norēķinu kārtība
2.1. Par kvalitatīvu un savlaicīgu Līguma izpildi Pasūtītājs maksā Izpildītājam līgumcenu 3552,00 EUR (trīs  tūkstoši pieci simti piecdesmit divi  euro , 00 centi), plus PVN 746,03 EUR, kopā: 4298,53 ( četri tūkstoši divi simti deviņdesmit astoņi euro, 53 centi) apmērā, (turpmāk – Līgumcena).
2.2. [bookmark: _Hlk132881715]Līgumcenā ir ietvertas visas ar Pakalpojuma izpildi saistītās izmaksas, t.sk., transporta izdevumi, nodokļi (izņemot pievienotās vērtības nodokli), darbaspēka izmaksas, kā arī visi riski un citas izmaksas, kas ir saistošas Izpildītājam, lai nodrošinātu kvalitatīvu Līguma izpildi.
2.3. Par izpildīto Pakalpojumu Izpildītājs sagatavo, paraksta un iesniedz Pasūtītājam pieņemšanas – nodošanas aktu. Pasūtītājs 5 (piecu) darbdienu laikā pēc minētā akta saņemšanas veic Pakalpojuma izpildes pārbaudi un paraksta pieņemšanas – nodošanas aktu, vai konstatējot trūkumus vai nepilnīgi sniegto Pakalpojumu, aktu neparaksta un informē Izpildītāju par konstatētajiem trūkumiem un to novēršanas termiņiem. Pēc trūkumu novēršanas Izpildītājs aktu iesniedz atkārtoti un tas tiek izskatīts šajā punktā noteiktā kārtībā.
2.4. Pasūtītājs samaksā Izpildītājam Līgumcenu par iepriekšējā laika periodā veiktajiem darbiem 20 (divdesmit) darbdienu laikā pēc nodošanas – pieņemšanas akta abpusējas parakstīšanas un Izpildītāja e-rēķina saņemšanas. 
2.5. Izpildītājs e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.gov.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.gov.lv). Izpildītājs e-rēķinu iesniedz izmantojot Pasūtītāja oficiālo elektronisko adresi (e-adresi). 
2.6. Apmaksa tiek uzskatīta par veiktu brīdī, kad Pasūtītājs ir veicis pārskaitījumu uz Izpildītāja norādīto norēķinu kontu.

3. Pušu saistības un atbildība
3.1. Izpildītājs apņemas:
3.1.1. Pakalpojumu izpildīt kvalitatīvi un saskaņā ar tehniskajā specifikācijā noteiktajiem termiņiem;
3.1.2. Pakalpojumu sniegt ar saviem materiāliem, iekārtām un darbaspēku;
3.1.3. Nodrošināt darba drošības tehnikas noteikumu ievērošanu un citu normatīvo aktu prasību ievērošanu;
3.1.4. Iesniegt Pasūtītājam Valsts augu aizsardzības dienesta izsniegtu reģistrācijas apliecību darbam ar profesionālās augus aizsardzības līdzekļiem, ja Izpildītājs tādus izmanto pakalpojuma sniegšanai.
3.1.5.saskaņot ar Pasūtītāju visas izmaiņas Līguma izpildē, ja tādas rodas.
3.2. Izpildītājs izskata Pasūtītāja rakstiskās pretenzijas, ja tādas tiek iesniegtas, par Pakalpojuma izpildes kvalitāti un citiem no šī Līguma izrietošiem jautājumiem 5 (piecu) darbdienu laikā no pretenzijas saņemšanas brīža, un, ja tā ir pamatota, novērš tajā minētos defektus bez papildus samaksas.
3.3. Pasūtītājs apņemas:
3.3.1.nodrošināt kvalitatīvi izpildīta Pakalpojuma apmaksu, saskaņā ar Līguma 2. nodaļā noteikto kārtību; 
3.3.2.nodot Izpildītāja rīcībā visu nepieciešamo dokumentāciju, kas nepieciešama šī Līguma kvalitatīvai izpildei;
3.3.3.informēt rakstveidā Izpildītāju par atklātajiem izpildītā Pakalpojuma trūkumiem, ja tas ir nekvalitatīvs, nepilnīgs, kā arī, ja tiek konstatēti citi apstākļi, kas neatbilst šī Līguma noteikumiem.

3.4. Ja Pasūtītājs neievēro Līgumā noteikto maksājuma termiņu, tad tas maksā Izpildītājam līgumsodu 0,1 % apmērā no kavētās summas par katru nokavēto dienu, bet ne vairāk kā 10 % no līgumcenas.
3.5. Ja Izpildītājs neveic Līguma izpildi norādītajā termiņā saskaņā ar Līguma noteikumiem, tad tas maksā Pasūtītājam līgumsodu 0,1 % apmērā no Līguma summas par katru nokavējuma dienu, bet ne vairāk kā 10 % no līgumcenas.
3.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

4. Apakšuzņēmēju nomaiņa 
4.1. [bookmark: _Hlk132882506]Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt apakšuzņēmēja viedokli par nomaiņas iemesliem. 
4.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām; 
4.2.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 9. pantā minētajiem pretendentu izslēgšanas iemesliem;
4.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 9. pantā minētajiem pretendentu izslēgšanas iemesliem;
4.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
4.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
4.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 9. panta noteikumus. 
4.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. 
4.6. Izpildītājs apakšuzņēmēju piesaistīšanas/nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
4.7. Izpildītājam par apakšuzņēmēju jāiesniedz Pasūtītājam sekojoši dokumenti:
4.7.1. pieteikums apakšuzņēmēju nomaiņai vai piesaistīšanai, norādot nododamo Pakalpojuma sniegšanas veidu un procentus no kopējā Līguma ietvaros sniedzamo Pakalpojumu apjoma;
4.7.2. piekrišanas raksts, kas apliecina apakšuzņēmēja gatavību sniegt konkrēto Pakalpojumu atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu; 
4.7.3. apakšuzņēmēja kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
4.8. Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
4.9. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
4.10. Izpildītājs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
4.11. Izpildītājs ir atbildīgs par to, lai saskaņā ar Līgumu, Pakalpojuma sniegšanā iesaistītais apakšuzņēmējs nepiesaistītu Pakalpojuma sniegšanā citus apakšuzņēmējus bez Pasūtītāja rakstiskas piekrišanas.
4.12. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

5. [bookmark: _Toc178156875][bookmark: _Toc199661754][bookmark: _Toc199733737][bookmark: _Toc205622924][bookmark: _Toc205802655]Nepārvarama vara
5.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
5.2. Pusēm ir pienākums ne vēlā kā 3 (trīs) darba dienu laikā pēc nepārvaramas varas apstākļu iestāšanās vai konstatēšanas, paziņot (telefoniski un rakstveidā: e-pasts) otrai Pusei par nepārvaramas varas apstākļu iestāšanos un apstākļiem, kas pierāda to esamību. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes. 
5.3. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.

6. Līguma darbības termiņš, tā grozīšana, papildināšana, izbeigšana
un strīdu risināšanas kārtība
6.1. Līgums ir noslēgts un stājas spēkā ar dienu, kad to ir parakstījušas abas Puses.
6.2. [bookmark: _Hlk132889038]Pakalpojuma izpildes termiņš  ir 6 (seši) mēneši no Līguma spēkā stāšanās dienas.
6.3. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
6.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
6.4.1. grozījumi ir nebūtiski;
6.4.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
6.4.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
6.4.4. 
6.5. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
6.5.1. ja objektīvu apstākļu dēļ Pasūtītājs ir uzdevis veikt  Piegādātājam neparedzētu Līguma prasību izpildi un šīs izmaiņas  ir visu Līgumā iesaistīto Pušu saskaņotas un pamatotas, kādu iemeslu dēļ šādas izmaiņas ir nepieciešamas;
6.5.2. Pasūtītājam ir tiesības izmainīt Pakalpojuma apjomu, tajā skaitā to samazināt un/vai papildināt, šādos gadījumos:
6.5.2.1. Līguma izpildes laikā tiek samazināti atsevišķi pienākumi, kas nav nepieciešami un sākotnēji to nevarēja paredzēt, kā rezultātā tiek samazināta pakalpojuma maksa;
6.5.2.2. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi, ar kuriem Puses sastopas izpildot Līguma saistības. 
6.6. 
6.7. 
6.6.  Ja Puses 15 (piecpadsmit) dienu laikā nespēj panākt vienošanos par izmaiņām vai grozījumu veikšanu, vai Pasūtītāja pieprasītās izmaiņas ir pretrunā ar normatīvo aktu prasībām, un/vai pārsniedz šajā Līgumā noteikto, Izpildītājs ir tiesīgs atteikties no pieprasītajām izmaiņām līdz panākta vienošanās starp Pasūtītāju.
6.7.  Katra no Pusēm patur sev tiesības vienpusēji atkāpties no Līgumā minēto saistību izpildes, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā. Puse, kura pēc rakstiska brīdinājuma saņemšanas nav izpildījusi brīdinājumā norādīto saistību, sedz otrai Pusei zaudējumus, ko tā ar savu darbību vai bezdarbību radījusi. 
6.8. Līgums tiek lauzts, ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.9. Pasūtītājs patur sev tiesības vienpusēji atkāpties no šajā Līgumā minēto saistību izpildes, ja Pasūtītājs nav izpildījis vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darbdienu laikā. Pasūtītājam ir tiesības Līguma pārtraukšanas gadījumā pieprasīt līgumsodu 5% apmērā no līgumcenas bez PVN.
6.10. Līguma darbība var tikt izbeigta, bez zaudējumu segšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot šī Līguma Līgumcenu vai atsevišķu darbu izpildes termiņus.   
6.11. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līgumu. Ja Puses nespēj strīdu atrisināt savstarpēju pārrunu rezultātā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.

7. Kontaktpersonas
7.1.  Pasūtītāja kontaktpersona Līguma izpildes nodrošināšanā ir: Vangažu sporta centra vadītājs Artūrs Kožuhārs; +371 20261393; E-pasts:arturs.kozuhars@ropazi.lv;
7.2. Izpildītāja kontaktpersona, atbildīgā persona par Līguma izpildi ir: Mārtiņš Šternbergs, tālr. +371 29244329, e-pasts: martins@ainavists.lv. 
7.3. Pušu pienākums ir rakstveidā informēt otru Pusi par jebkurām ar Pušu kontaktpersonu saistītajām izmaiņām.

8. Nobeiguma noteikumi
8.1. Tās Līguma attiecības, kuras nav atrunātas Līguma tekstā, tiek regulētas saskaņā ar normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
8.2. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
8.3. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darbdienu laikā pēc konkrēta dokumenta saņemšanas, izņemot, ja Līgumā noteikts cits termiņš vai Puses ir vienojušās citādi. 
8.4. Gadījumā, ja Puse nesniedz atbildi 10 (desmit) darbdienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
8.5. Gadījumā, ja Līgumā un tā pielikumos nav atrodams neviens termiņš, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
8.6. Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas.
8.7.  Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu pirms termiņa un pieprasīt tai samaksāt pienākošās summa.
8.8. Izpildītājs apliecina, ka tā darbinieki vai citas personas, kas ir vai būs iesaistīti Līguma izpildē pirms darba uzsākšanas ir vai tiks iepazīstināti ar noteikumiem par konfidencialitāti.
8.9. Ar  Līguma parakstīšanu Puses apliecina, ka tām ir saprotams Līguma saturs un sekas. 
8.10. Līgums sagatavots elektroniska dokumenta veidā un tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
8.11. Līgumam ir pievienoti šādi pielikumi: 
8.11.1. Līguma pielikums Nr.1 – Tehniskā specifikācija/ Finanšu piedāvājums.

9. Pušu rekvizīti un paraksti
	Pasūtītājs:
	
	Izpildītājs:

	Ropažu novada pašvaldība
	
	SIA “Ainavists” 

	Reģ.Nr. 90000067986
	
	Reģ.Nr. 40003515017

	Adrese: Institūta iela 1a, Ulbroka
	
	Adrese: Dēlu iela 7, Rīga, LV-1004

	Ropažu novads, LV-2130
	
	

	AS SEB banka, UNLALV2X
	
	AS Swedbank

	LV79UNLA0033300130908
	
	LV65HABA0001408060172

	
	
	

	Izpilddirektors
Jānis Belkovskis
	
	Valdes loceklis
M.Šternbergs



DOKUMENTS PARAKSTĪTS ELEKTRONISKI AR DROŠU ELEKTROSNIKO PARAKSTU,  KAS SATUR LAIKA ZĪMOGU


